b'\n_START_ARTICLE_\nNini Theilade\n_START_SECTION_\nBakgrunn\n_START_PARAGRAPH_\nNini Theilade var datter av translat\xc3\xb8r Hans Theilade som var dansk, og av Joanna Catarina. Moren var halvt fransk, og dessuten av blandet indisk, tysk, fransk og polsk opprinnelse og angivelig oldebarn av \xc2\xabmaharajaen av Java\xc2\xbb  (muligvis sultanen av Yogyakarta).\n_START_SECTION_\nDanserinne, balletpedagog\n_START_PARAGRAPH_\nHun underviste europeiske barn p\xc3\xa5 basis av en rytmikkpedagogisk utdannelse fra Jacques Dalcrozes institutt i Sveits._NEWLINE_I 1926 kom familien til Danmark, og Nini ble innskrevet p\xc3\xa5 Asta Mollerups balletskole. Hun ble avvist ved opptakspr\xc3\xb8ven til Det Kongelige Teaters Balletskole p\xc3\xa5 grunn av for svake ankler. Hun ble i stedet elev hos svenske Carina Ari og senere i Paris hos den kjente Madame Egorova, som trente de store stjerner fra Parisoperaen og fra Ballets Russes. _NEWLINE_Nini Theilade fikk beundrere verden over; en av dem var Piet Hein, som gjorde henne sin oppvartning fra hun var 16 \xc3\xa5r \xe2\x80\x93 uten hell._NEWLINE_I 1969 flyttet hun og hennes annen ektemann, Arne Buchter Larsen, til Thur\xc3\xb8, og her opprettet hun et ballettakademi: Thur\xc3\xb8 Balletakademi. Sogner\xc3\xa5det ved sogner\xc3\xa5dsformann Mads Madsen st\xc3\xb8ttet akademiet, men p\xc3\xa5 grunn av svingende \xc3\xb8konomisk st\xc3\xb8tte til skolen p\xc3\xa5 Thur\xc3\xb8 tok hun i 1978 imot en invitasjon om \xc3\xa5 opprette en tre\xc3\xa5rig utdannelse i Lyon under navnet Academie de Ballet Nini Theilade._NEWLINE_Etter sin manns d\xc3\xb8d vendte Nini Theilade atter tilbake til Fyn i 1990._NEWLINE_Nini Theilade var inntil et uheldig fall i 2013 aktiv som underviser, hvor hun var tilknyttet Idr\xc3\xa6tsskolerne i Oure. Hun underviste i mange \xc3\xa5r p\xc3\xa5 skuespillerskolen i Odense.  _NEWLINE_I l\xc3\xb8pet av 2005 fortalte Nini Theilade sine erindringer til Lone K\xc3\xbchlmann, og disse ble utgitt den 10. mai 2006 under tittelen Dansen var det hele v\xc3\xa6rd. I 2009 utkom dokumentarfilmen Nini av filminstrukt\xc3\xb8r Lone Falster p\xc3\xa5 DVD.'